Document ID: /roh_data/filtered/fineweb-2-filterrobots_roh.jsonl.gz/69615

reliquiari cun fragment d'in oss da la coissa d'in uman
Grischun, probablamain 18avel tschientaner
En la chapientscha catolica pon ils sontgs ademplir per ils cartents la funcziun d'intercessurs davant Dieu. La veneraziun da lur reliquias tanscha enavos fin en il temp precristian ed ha cuntanschì il punct culminant durant il temp medieval.
A las restanzas vegniva attribuì in effect particular. Ils umans pudevan profitar da quel, sch'els visitavan las reliquias al lieu da pelegrinadi, faschevan uraziun davant ellas e las tutgavan.
Ils refurmaturs dal 16avel tschientaner han crititgà la cardientscha en sontgs ed han laschà allontanar las reliquias or da bleras baselgias. En baselgias catolicas vegnan las reliquias veneradas fin oz. Danunder che derivan questas reliquias cun lur ornaments festivs è deplorablamain nuncler.